**Hankkeen nimi: Pohjois-Pohjanmaan tulevaisuuden suuntaviivat**

**Hankkeen tiivistelmä:**

Maakunnan liitolla on vastuu maakunnan suunnittelusta ja kehittämisestä alueiden kehittämislain sekä maankäyttö- ja rakennuslain edellyttämällä tavalla. Maakuntastrategiassa osoitetaan maakunnan tavoiteltu kehitys ja strategia pitkällä aikavälillä.

Voimassa olevat Pohjois-Pohjanmaan kehittämisen visio ja strategiset tavoitteet 2050 sekä maakuntaohjelma 2022-2025 valmistuivat vuonna 2021.

Voimassa oleva Pohjois-Pohjanmaan maakuntaohjelma (2022–2025) laadittiin hyvin erilaisessa toimintaympäristössä. Muuttuneen kansainvälisen toimintaympäristön, talouskehityksen sekä mm. aluehallinnon uudistusten myötä on tarve perusteelliselle prosessille, jossa aluekehittämisen tavoitteita ja valintoja tarkastellaan uudelleen ja konkretisoidaan uudeksi maakuntaohjelmaksi vuosille 2026-2029.

Hankkeella mahdollistetaan laajempi maakunnan tulevaisuuden näkymien työstäminen ja kehitetään maakuntaohjelmavalmistelun 2026-2029 vuorovaikutusmalleja ja -prosesseja (vuorovaikutussuunnitelma) syvällisemmin kuin virkatyönä olisi mahdollista. Lisäksi toimintaa voidaan laajentaa aluekehityksen sopimuksellisuuden suuntaan. Hankkeessa on

tavoite tunnistaa ja työstää Pohjois-Pohjanmaan alueen toimintaympäristön muutoksia ja tulevaisuuden näkymiä, huomioiden muuttuneen toimintaympäristön epävarmuudet, sekä uuden maakuntaohjelman strategiset sisällöt. Kunta- ja aluevaalit pidetään huhtikuussa 2025 ja uusi maakuntavaltuusto päättää maakuntaohjelmasta syksyllä 2025.

Tällä AKKE-hankkeella mahdollistetaan syvällisempi perehtyminen maakunnan ja pohjoisen alueen tulevaisuuden näkymiin. Lisäksi osallistetaan laadukkaammin, laajemmin ja monipuolisemmin ohjelman valmisteluun ja toimeenpanoon laajempi joukko pohjoispohjalaisia kuin virkatyönä olisi mahdollista. Maailma muuttuu ja menestyäkseen myös Pohjois-Pohjanmaan on oltava

valmis muuttumaan. Hankkeessa hyödynnetään meneillään olevaa Pohjois-Pohjanmaan skenaariotyötä 2050. Varsinaista maakuntasuunnitelmaa ei kokonaan uudisteta.

Uuden maakuntaohjelmatyön tavoite on purkaa hallintosektori- sekä toimintalinja-ajattelua ja sen kautta siirtyä kohti kokonaisvaltaisempaa strategista ajattelumallia sekä ilmiölähtöistä aluekehitystä. Tällä tavoitellaan joustavuutta ja nopeaa

reagointikykyä ympärillämme tapahtuviin toimintaympäristön muutoksiin. Ohjelman valmistelussa korostuu kunta- ja aluelähtöisyys sekä kansainvälisyys ja kokonaisturvallisuus. Lisäksi erityistä huomiota kiinnitetään väestörakenteen muutokseen

sekä älykkään sopeutumisen edistämiseen. Tulevaisuustyön pohjalta tunnistetaan uuden maakuntaohjelman sisällön kannalta merkitykselliset ilmiöt. Hankkeessa

uudistetaan osallistamismalli sekä tuotetaan alueellisia työpajoja, joissa muodostetaan maakunnan tulevaisuuskuvia ja maakuntaohjelman strategisia sisältöjä.

Hankkeeseen ostopalveluna hankittava tulevaisuus- ja fasilitointikonsultti tuottaa valitulla tavalla Pohjois-Pohjanmaan tulevaisuuden suuntaviivat. Lisäksi tulevaisuustyön pohjalta työstetään maakuntaohjelman 2026–2029 sisällölliset

toimenpidealueet syyskuun 2025 loppuun mennessä. Fasilitointituki kattaa koko maakuntaohjelman laadintajakson, jolloin saadaan sparrausta sisällön kirjoittajille.

Hankkeen lopputuotteena syntyy maakuntaohjelmaprosessiin ja ohjelmavalmisteluun liittyvä vuorovaikutussuunnitelma sekä materiaali, jossa valitaan Pohjois-Pohjanmaan maakuntaohjelman 2026–2029 strategiset kehittämisteemat ja sisällöt, sekä saavutettavuusvaatimukset täyttävä erillinen raportti.

**Lisätietoja:**

Ilpo Tapaninen strategiapäällikkö

puh. +358 50 301 7546

ilpo.tapaninen@pohjois-pohjanmaa.fi

**Toteuttaja:** Pohjois-Pohjanmaan liitto

**Hankkeen kustannusarvio:** 33333,00 € AKKE-tuki 19000 €

**Toteutusaika:** 9.12.2024 - 30.9.2025